kardosdrur/scandi-wiki huggingface dataset:
Balsamicoeddike

Balsamicoeddike ( eller balsamico) er en meget mørk, koncentreret og intens aromatiseret eddike med oprindelse i Italien helt eller delvis af druemost. Druemost er friskpresset druesaft med skind, kerner og stilke.

Betegnelsen aceto balsamico er ikke reguleret, men der er tre beskyttede balsamicoeddiker: Aceto Balsamico Tradizionale di Modena (traditionel balsamicoeddike fra Modena), Aceto Balsamico Tradizionale di Reggio Emilia (traditionel balsamicoeddike fra Reggio Emilia) og Aceto Balsamico di Modena (balsamicoeddike fra Modena). De to traditionelle balsamicoeddiker er fremstillet af reduceret druemost, der lagres i flere år i en række trætønder og produceres udelukkende i Modena eller Reggio Emilia. Navnene er beskyttet af Den Europæiske Unions beskyttede oprindelsesbetegnelse, mens den billigere balsamicoeddike fra Modena (Aceto Balsamico di Modena) er tilsat vineddike og produceres i Modena eller Reggio Emilia med en beskyttet geografisk betegnelse.

Balsamicoeddike indeholder ikke balsam: ordet balsamico (fra latin balsamum, fra græsk βάλσαμον) betyder "balsamlignende": "genoprettende" eller "helbredende".

Referencer

Eksterne henvisninger 

Krydderier
Mad fra Italien
Jyske mesterskab 1919-20 (fodbold)

Det jyske mesterskab i fodbold 1919-20 var den 22. udgave af turneringen om det jyske mesterskab i fodbold for herrer organiseret af Jysk Boldspils-Union. Ringkøbing IF vandt turneringen for første gang. Vinderen af turneringen kvalificerede sig til Landsfodboldturneringen 1919-20.

Antallet af deltagende hold blev udvidet fra 24 til 29. Bramming SK, Vamdrup BK og Aarhus 1900 tilmeldte sig turneringen, der også gav plads til reserveholdene fra Randers Freja og Aalborg Freja.

JBUs A-række Nordkredsen

Kreds 1

Kreds 2

Kreds 3

Kreds 7

Semifinaler 
AaB - Brønderslev IF 7 - 4
Viborg FF - AGF 3 - 2 (3 - 0). Spillet i Randers.

Kredsfinale 
AaB - Viborg FF 5 - 1. Spillet i Randers

JBUs A-række Sydkredsen

Kreds 4

Kreds 4

Kreds 5

Semifinale 
Ringkøbing IF - Kolding IF 5 - 1. Spillet i Esbjerg.

Kredsfinale 
Ringkøbing IF - Vejen SF 5 - 1. Spillet i Esbjerg.

Finale

Kilder

Øvrige kilder 
 
 Johannes Gandil (1939): Dansk fodbold, Sportsbladets forlag.

Se også 
 Danmarksmesterskabet
 Provinsmesterskabsturneringen

Fodboldturneringer i Danmark
Live(s)!

Live(!)s er et opsamlingsalbum fra den svenske musiker og komponist Eddie Meduza fra 2003. Albummet havde først en inkludered DVD med en koncert fra Gröna Lund. Koncerten kom ud på DVD igen i 2013, ved navn Levande På Grönan. 

Albummet indeholder de tidligere ikke-udgivne sange "Åskefällalund", "Ännu Mera Brännvin" (på dansk: Endnu Mere Brændevin), "Rockin' Bob", "Några Fina Blommor" (på dansk: Nogle Smukke Blomster), "Lady Jane", "Här Kommer En Svensk Sjöman" (på dansk: Her Kommer En Svensk Sømand) og "Masen".

Spor

Referencer 
Eddie Meduza-album
Album fra 2003

Eksterne henvisninger 

 Eddies Himmel på Luftkaffe.se, hentet d. 26 marts 2020
 Swemusic på Swemusic.se, hentet d. 26 marts 2020
 Live(s)! på Spotify, hentet d. 26 marts 2020
Alla Tiders Fyllekalas

Alla Tiders Fyllekalas (på dansk: Alle Tiders Drukfest) er en sang af Errol Norstedt. Sangen kan findes på kassetten Hej Hitler! fra 1985.

I en uofficiel afstemning fra sommeren 2002 om Eddie Meduzas 100 bedste sange endte "Alla Tiders Fyllekalas" på niende plads.

Tekst 
Teksten handler om at fejre Gyllensten på hans 50-års fødselsdag, og det bliver alkoholforbrug, slagsmål og politiangreb.

Albumserie 
Fra 1999 til 2005 blev der udgivet en CD-serie kaldet Alla Tiders Fyllekalas, og i alt var der 16 diske.

Serien indeholdt hovedsageligt materiale fra Errol Norstedts kassetter, men også materialer, der var eksklusive til denne serie. Materialerne er listet nedenfor:

 Runka Min Kuk (sketch) (på dansk: Spille Min Pik).
 Norska Boggen (original til "Norwegian Boogie").
 Nerslagning (sketch).
 Slå Ner Min Morbror (sketch).
 Nattens Fasor (sketch) (på dansk: Nattens Rædsler).
 Wille Moberg. (Den handler om Vilhelm Moberg).
 Slagsmål De' E' Roligt (på dansk: Slagsmål Det Er Sjov).
 Jag Har En Stor Kuk (på dansk: Jeg Har En Stor Pik).
 En Fin Visa (på dansk: En Smuk Vise).
 Jag Har En Jävla Kuk (på dansk: Jeg Har En Fucking Pik).
 Balle Balle Ball med Jörgen.
 När Man Är 15 År (på dansk: Når Du Er 15 År).
 Jag Är En Liten Gosse (på dansk: Jeg Er En Lille Dreng).
 Om Humor (sketch).
 Oscars låt (alternativt: "Love You Darlin'").
 Jörgen Sandgren.
 Min å Oscars låt (omdøbt til "Gone, Gone" på Just Like An Eagle).
 De' E' Gott Å' Ronka Kuk (på dansk: Det Er Godt At Spille Pik).
 Ja' E' Så Fet (på dansk: Jeg Er Så Fed).
 Det Kliar På Kuken (på dansk: Det Kildrer På Pikken).
 Ska Du Ha En Jäv'll Din Jäv'll?
 Kuken Stårrr (sketch) (på dansk: Pikken Stårrr).
 PB Är Ett Jävla Svin (på dansk: PB Er Et Forbandet Svin). (PB er Per Bjurman fra Aftonbladet).
 Blues Every Morning.
 Rymdrock.
 Fånigheter - (Klovnerier).
 Aldrig Mera Bingolotto.
 Idiotic Park (sketch).
 Bingolotto (Sketch).
 Loffarkuk (på dansk: Idiotpik). ("Loffare" er et dialektalt ord fra Småland for idiot).
 Slicka En Fitta (live).
 Telefonsvarer fra 2002.
 Om Slagsmål (sketch).
 En Gammeldags Auktion.

Referencer 
Eddie Meduza-sange
Sange fra Sverige
Eddie Meduza-album
Sange fra 1985

Eksterne henvisninger 

 Eddies Himmel på Luftkaffe.se, hentet d. 5 februar 2021
Dragspelsrock

Dragspelsrock er et opsamlingsalbum fra den svenske musiker og komponist Eddie Meduza fra 2005. Det meste af albummet indeholder sange, der ikke kom ud, mens Errol Norstedt levde. Temaet for albummet er primært harmonikamusik (Dragspelsrock er Harmonikarock på dansk).

Spor

Sangtitler på dansk 

 Ge Mig En Pris Snus - Giv Mig En Pris Snus.
 Den Runkande Spårvagnschauffören - Den Onanerende Sporvognschauffør.
 Vi Är Världens Bästa Orkester - Vi Er Verdens Bedste Orkester.
 Här Kommer En Svensk Sjöman - Her Kommer En Svensk Sømand.
 Gamla Glada Fyrtiotal - Gamle Glade 40'erne.
 Har Ni Sett Herr Knut? Har I Set Hr. Knut?
 Ingen Plockar En Maskros - Ingen Plukker En Mælkebøtte.
 Tillbaks Till Hawaii - Tilbage Til Hawaii.

Referencer 
Eddie Meduza-album
Album fra 2005

Eksterne henvisninger 

 Eddies Himmel  på Luftkaffe.se, hentet d. 26 marts 2020
 Swemusic  på Swemusic.se, hentet d. 26 marts 2020
 Dragspelsrock  på Spotify, hentet d. 26 marts 2020
Rock´n Rebel

Rock´n Rebel er et opsamlingsalbum fra den svenske musiker og komponist Eddie Meduza fra 2004.

Albummet indeholder sange fra Värsting Hits, Errol Norstedts kassettebånd og serien Alla Tiders Fyllekalas og 2 tidligere uudgivne sketchsange kaldet "Sixten Blixt - Världens Farligaste Brottsling" (på dansk: Verdens Farligste Forbryder) og "Systemet".

Spor

Referencer

Eksterne henvisninger 

 Eddies Himmel på Luftkaffe.se, hentet d. 26 marts 2020
 Swemusic på Swemusic.se, hentet d. 26 marts 2020
 Rock´n Rebel på Spotify, hentet d. 26 marts 2020

Eddie Meduza-album
Album fra 2004
Snillfjorden

Snillfjorden er en fjordarm af Hemnfjorden i Heim og  Orkland (til 2020 Snillfjord) kommuner i Trøndelag fylke i Norge. Fjorden har indløb mellem Hafsno i nord og Forrahammaren i syd og går 14 kilometer mod øst til byen og kommunecenteret Krokstadøra i bunden af fjorden.

Bygden Ytre Snillfjord ligger på sydsiden  næsten  yderst i fjorden. Bebyggelsen Skorilla ligger lidt længere mod øst, og her ender vejen. Hele nordsiden af fjorden, og sydsiden  fra Skorilla har ingen vej. Der ligger enkelte isolerede gårde på nordsiden.

Kilder og henvisninger 

Fjorde i Trøndelag
Snillfjord
Heim
Orkland
Ramsøyfjorden

Ramsøyfjorden er havområdet som ligger mellem Smøla i Møre og Romsdal og Hitra i Trøndelag. Fjorden starter i Trondheimsleia, og slutter ude i Norskehavet, omtrent hvor Frøyfjorden starter, nordvest for Hitra.

Referanser 

Fjorde i Trøndelag
Fjorde i Møre og Romsdal
Hitra
Smøla
Margrete af Burgund

Margrete af Burgund (; 1290 - 30. april 1315) var dronning af Frankrig og Navarra som Ludvig 10.'s første hustru.

Liv 
Margaret var medlem af det Huset Burgund, en sidegren af det Huset Capet. Hun var den ældste datter af Robert 2., Hertug af Burgund (1248–1306) og Agnes af Frankrig (1260–1327), den yngste datter af Louis 9. af Frankrig og Margrete af Provence.

I 1305 blev Margrete gift med sin grandfætter, Ludvig 1., konge af Navarra, som i november 1314 besteg den franske trone som Louis 10. af Frankrig .  De havde en datter, Johanne 2. af Navarra (født 1312, død 1349).

I starten af 1314 blev Margrete angiveligt afsløret i utroskab i Tour de Nesle Affæren. Hendes svigerinde Isabella af Frankrig vidnede mod hende, og Margrete blev fundet skyldig og fængslet i de sidste to år af sit liv sammen med sin svigerinde Blanka af Burgund. Margrete blev holdt indspærret på Château Gaillard og døde efter hård behandling i april 1315.  Meget passende slap Ludvig 10. nu for skilsmisse, og 5 måneder senere blev han gift med Klementine af Ungarn.

Eftermæle 
Margretes datter, Johanne, blev senere regerende dronning af Navarra som Johanne 2. af Navarra (1311–1349). Hendes faderskab var under tvivl på grund af sin mors påståede utroskab.

I 1361 blev Margretes arverettigheder vigtige efter hendes barnebarn Philip 1., hertug af Burgunds tidlige død, da de nærmeste burgundiske arvinger var efterkommere af Margrethe og hendes søster, Johanne af Burgund. Margretes barnebarn og arving Karl 2. af Navarre gjorde krav på hertugdømmet på grundlag af førstefødselsretten, mens Johannes søn Johan 2. af Frankrig gjorde krav på grundlag af slægtsnærhed, idet han var én generation tættere på de burgundiske hertuger. Som konge afsagde Johan dom til sin egen fordel og blev hertug af Burgund og tildelte senere hertugdømmet til sin søn, Filip den Dristige.

I fiktion 
Margrete er portrætteret i Jernkongen og Den kvalte dronning, to romaner fra 1955 i Maurice Druons Les Rois maudits (De usalige konger) en række historiske romaner. Hun er blevet portrætteret i de to franske miniserier, der er blevet produceret med forlæg i De usalige konger. I 1972-udgaven blev hun spillet af Muriel Baptiste og i 2005-udgaven af Hélène Fillières. 

Margrete optræder som en hovedrolle i anden sæson af den historiske dramaserie Knightfall. Hun bliver spillet af Clementine Nicholson.

Referencer 

Dronninger af Navarra
Huset Capet
Regenter
Dronninger af Frankrig
John Rasmussen (professor)

John Rasmussen er en dansk professor i biomekanik ved Aalborg Universitet. Hans forskning er rettet mod solid mechanics, biomekanik, biomedicinsk teknik, og sports engineering.

Uddannelse og forskning 
John Rasmussen er uddannet ved Aalborg Universitet, hvor han tog sin Kandidatuddannelse I 1986. I 1989 færdiggjorde Rasmussen sin Ph.d-uddannelse i Computer-aided engineering. Udover sit akademiske arbejde, har Rasmussen været administrerende direktør (CEO) for AnyBody Technology A/S fra 2001 til 2008, hvor han senere er blevet CTO. Udover dette publicerer Rasmussen forskning på en personlig hjemmeside.

Rasmussens forskning har haft indflydelse på det teoretiske felt inden for strukturel optimering i 1980'erne, hvilket har været igennem sin implementering af ’finite element’-metoden som analyseredskab i sit arbejde. Denne metode har gjort det muligt at optimere praktiske strukturere frem for udelukkende at lave teoretiske eksempler herom.

Rasmussen formede i 1990'erne forskningsprojektet 'AnyBody Research Project' sammen med Aalborg Universitet, hvilket han fortsat har en ledende stilling i. En af formålene med Rasmussens arbejde her har været at udvikle analysemetoder inden for biomekanik med fokus på menneskekroppen og dens knogler, led, muskler og sener.

Hans forskning har bl.a. bidraget til behandling af slidgigt, generel handicap og til optimering af sportspræstationer. Derudover har Rasmussen startet udviklingen af en ny gren af tværfaglig biomekanik, nemlig, forsking i ætiologien af tryksår. Dette forskningsområde har Rasmussen udviklet i samarbejde med Aalborg Universitets laboratorieafdeling for forskning i stamceller, hvilket har ført til nye resultater inden for forskningen i vævsteknologi.

Referencer 

Alumni fra Aalborg Universitet
Professorer fra Aalborg Universitet
Ansatte ved Aalborg Universitet
Najla Ben Abdallah

Najla Ben Abdallah (født 16. juni 1980 i Tunesien) er en tunesisk skuespillerinde.

Referencer

Eksterne henvisninger 

 

 

Skuespillere fra Tunesien
Personer fra Tunesien
Baldrs draumar

Baldrs draumar (Balders drøm) eller Vegtamskviða er et Edda-digt i manuskriptet AM 748 I 4to. Det beskriver myten om Balders død og er konsistent med Gylfaginning.

Balder har mareridt, og Odin rider til Hel for at undersøge det. Han finder vølvens grav og genopliver hende. Deres samtale følger, og vølven fortæller Odin om Balders skæbne. Til slut stiller Odin hende et spørgsmål, der afslører hans identitet, og vølven siger, at han skal ride hjem.

Bellows foreslår, at digtet blev skrevet midt i 900-tallet, og at forfatteren muligvis også skrev Völuspá eller i det mindste brugte den som basis, da der er ligheder mellem stanza 11 i Baldrs draumar og stanza 32-33 i Völuspá.

Referencer

Eksterne henvisninger 
Baldrs Draumar Oversætteles og kommentarer af H. A. Bellows
Vegtamskviða Sophus Bugges udgave af teksten
Baldrs draumar Guðni Jónssons udgave af teksten
AM 748 I 4to Faksimile af det originale manuskript
Baldrs draumar: literally and literarily Artikel om Baldrs draumar af Mats Malm

Litterære kilder til nordisk mytologi
Klementia af Ungarn

Klementia af Ungarn ( ; 1293–13 oktober 1328) var dronning af Frankrig og Navarra som Ludvig 10.'s anden hustru.

Liv 
Klementia var datter af Karl Martel af Anjou, den titulære konge af Ungarn (1290-95) og Klementia af Østrig. Begge forældre døde i hendes tidlige barndom, og Maria af Ungarn, Klementias farmor, opdrog hende. Familien gjorde krav på Ungarn gennem Maria, og selv om Klementia blev født og voksede op i Napoli, blev hun betragtet som en ungarsk prinsesse.

Dronning 
Da Filip 4. af Frankrig døde, blev hans ældste søn, Ludvig 1. af Navarra, konge af Frankrig. Ludvigs' kone Margrete havde været fængslet i Château Gaillard siden 1314, efter at han blev fundet skyldig i utroskab af kong Filip på vidnesbyrd fra blandt andet Ludvigss søster Isabella af Frankrig. Da der ikke havde været nogen formel annullering af ægteskabet, blev Margrete teknisk set dronning, da Ludvig besteg tronen efter Filips død, skønt hun blev forblev indespærret. I 1315 døde dronningen, angiveligt kvalt eller på anden måde myrdet for at gøre det muligt for hendes mand at gifte sig igen. Ludvig valgte Klementia, og de blev gift den 19. august 1315; hun blev kronet som dronning i Reims den 24. august.

Louis døde i juni 1316 og efterlod Klementia flere måneder gravid. Ludvigs bror Filip blev regent og afviste rettighederne for Klementias stedatter Johanne 2. af Navarra, der var for ung og ved hvis faderskab der blev stillet spørgsmålstegn; og af Klementia selv, der blev betragtet som uegnet som regent. Hun fødte en søn ved navn Johan i november 1316. Konge fra det øjeblik, han blev født, levede han kun i fem dage, hvorefter tronen blev overtaget af hans onkel, der nu blev Philip 5. Klementia og Filip kom i strid, og han nægtede at betale hende den indkomst, som Ludvig havde lovet hende. Hun skrev gentagne gange til pave Johannes 22. og til sin familie for at få hjælp.

Senere liv 
Hun forlod derefter det franske hof til fordel for Aix-en-Provence, hvor hun forblev indtil 1321, da hun vendte tilbage til Paris. Hun deltog aktivt i hoflivet i Paris og ejede tretten godser omkring Paris og i Normandiet. I 1326 bestilte hun et gravmonument til sin oldefar, Karl I, bror til Louis 9 . Hun ejede Peterborough Psalter og hun sendte sandsynligvis Elizabeth af Ungarnds relikvieskrin, nu på The Cloisters, en filial af Metropolitan Museum of Art, til sin svigerinde i Buda. Med støtte og gaver forsøgte hun at styrke sin Anjou-slægts og sin mands omdømme i Paris.

Ved hendes død den 13. oktober 1328, i en alder af 35, blev hendes besiddelser solgt. Hun blev begravet den 15. oktober i den nu nedrevne kirke i Jakobinerklostret i Paris, og hendes grav er nu i Klosterkirken Saint Denis.

I fiktion 
Klementia er portrætteret i Jernkongen og Den kvalte dronning, to romaner fra 1955 i Maurice Druons Les Rois maudits (De usalige konger) en række historiske romaner. Hun er blevet portrætteret i de to franske miniserier, der er blevet produceret med forlæg i De usalige konger. I 1972-udgaven blev hun spillet af Monique Lejeune og i 2005-udgaven af af Serena Autieri.

Referencer 

Dronninger af Frankrig
Kemisk potential

Det kemiske potential  er en termodynamisk størrelse, der angiver, hvor meget energi det koster at tilføje en partikel til et system.

Ligevægt 
Hvis to systemer kan udveksle partikler har de hver deres kemiske potentiale  og . Systemerne har opnået termodynamisk ligevægt, når potentialerne er lig hinanden, da det i så fald ikke er termodynamisk fordelagtigt at have en partikel i ét system frem for et andet:

Dette kan udledes fra termodynamikkens 2. lov og har fx betydning for selvsamling og kemiske reaktioner.

Relation til indre og fri energi 
Den indre energi  er afhængig af entropi , volumen  og partikelantal, og differentialet kan derfor skrives som:

Jo større det kemiske potential er, jo mere vil den kemiske energi ændre sige. Dette kan også skrive som en differentialkvotient, hvor entropi og volumen er konstante:

Det kan dog være praktisk svært at fastholde entropi og volumen, så det kemiske potentiale kan alternativt udtrykkes vha. Helmholtz fri energi  eller Gibbs fri energi . De har differentialerne:

Det kemiske potentiale kan altså tilsvarende skrives som:

Kildehenvisninger 

Termodynamik
En Jävla Massa Hits

En Jävla Massa Hits er et opsamlingsalbum fra den svenske musiker og komponist Eddie Meduza fra 2014. Albummet udgives både med kun en CD og med to CD'er. 4 ikke-udgivne sange er inkluderet, de er "Bodybuilding", "Rockpotpurri" (En mix af sangene "Keep A-Knockin'" og "Jenny, Jenny" af Little Richard), "Strejk Å Lockout Blues" og "Rod Stewart" der er en parodi på sangen "Hot Legs" af Rod Stewart.

Spor

Hitlisteplacering

Referencer

Eksterne henvisninger 

 Eddies Himmel  på Luftkaffe.se, hentet d. 26 marts 2020
 En Jävla Massa Hits  på Spotify, hentet d. 26 marts 2020

Eddie Meduza-album
Album fra 2014
Shane Archbold

Shane William Archbold (født 2. februar 1989 i Timaru) er en professionel cykelrytter fra New Zealand, der er på kontrakt hos World Tour-holdet .

I februar 2020 fik han sin til dato største sejr i landevejscykling, da han blev newzealandsk mester i linjeløb.

Efter at han havde kørt Tour of Guangxi 2023, som var det sidste løb som aktiv cykelrytter for , blev han efterfølgende ansat på holdet som sportsdirektør.

Referencer

Eksterne henvisninger 

 

Mandlige cykelryttere fra New Zealand
Deltagere for New Zealand ved sommer-OL 2012
Cykelryttere ved sommer-OL 2012
Sportsdirektører
Balti (sanger)

Balti (født 10. april 1980 i Tunesien) er er en tunesisk Hip Hop-musiker.

Biografi 
Han begyndte sin kunstneriske karriere med gruppen Wled Bled, inden han startede i 2002 for at gøre sig kendt på den tunesiske scene gennem et uofficielt album med DJ Danjer.

I 2003 samarbejdede han med den tunesiske instruktør Mohamed Zran om soundtracket til hans film "Prinsen", hvor han skrev, komponerede og udførte tre stykker ud over filmens slutkreditter.

Fra 2004 til 2009 holdt han koncerter i hele Tunesien, men også i Europa, hvor han optrådte især med Rohff, Tandem, FactorX, Sinik, Cheb Slim, Diam's og i Tyskland med Methodman og Redman.

I 2008 dannede han sin gruppe X-spænding, hvormed han udgav sit første officielle album "Our World in Real". Disse to koncerter er organiseret af Radio Libre de Tunisie.

I 2017 udgav han en single kaldet "Ya Lili". Det er en duet med Hammouda, en lille tunesisk dreng, der var ukendt på tidspunktet for offentligheden. Klippet, der blev sendt til YouTube, har et rekordantal af visninger nogensinde i Tunesien og den arabiske verden og sætter Balti i rampelyset i regionen.

Referencer

Eksterne henvisninger 
 
 

Personer fra Tunis
Sangere fra Tunesien
Musikere fra Tunesien
Rasmus Meyer

Rasmus Meyer (født 9. maj 1982) er forstander for Krogerup Højskole.

Rasmus Meyer voksede op i Herstedvester og er sproglig student fra Rødovre Gymnasium i 2001.
Han var formand for Danske Gymnasieelevers Sammenslutning (DGS) 2001/02. 
Han studerede sociologi med bachelorgrad (2007) fra Roskilde Universitets Center. Fra 2007 læste han overbygningsuddannelsen på The New School for Social Research i New York, hvorfra han blev master i 'sociology' i 2009. I 5 måneder i 2008 arbejdede han som 'deputy field organizer' på Obama-kampagnen. Han har haft et højskoleophold på Testrup Højskole på skrivelinjen i 2004. Han har været kampagnechef og politisk rådgiver i Socialistisk Folkeparti (2009-13), undervist i tænketanken Cevea og på Politikens Kritikerskole (2017) og været sekretariatschef og direktør i Dansk Socialrådgiverforening 2014-18.

Fra 1. august 2018 er Rasmus Meyer forstander på Krogerup Højskole i Nordsjælland. Han er gift med Lea Korsgaard, og de har tre sønner.

Referencer 

Skolefolk fra Danmark
Folkehøjskoleforstandere fra Danmark
Skoleledere fra Danmark
Undervisere fra Danmark
Sociologer fra Danmark
Frederik af Slesvig-Holsten-Gottorp

Frederik af Slesvig-Holsten-Gottorp (født 17. juli 1635 på Gottorp Slot, død 2. august 1654 i Paris) var en dansk-tysk prins, der var arving til den gottorpske hertugtitel.

Han var søn af hertug Frederik 3. af Slesvig-Holsten-Gottorp og bror til dronning Hedvig Eleonora af Sverige. Han døde 17 år gammel af feber under en dannelsesrejse i Paris. Hans arvtager og yngre bror Johan Georg døde også på en udlandsrejse, lidt over et år senere. Hertugtitlen gik derfor videre til deres lillebror, Christian Albrecht.

Eksterne henvisninger 

Huset Oldenburg
Huset Holsten-Gottorp
Personer fra Slesvig by
Holger Skrydstrup

Holger "Danske" Skrydstrup (født 1. juli 1920, død november 1995) var en dansk politiker, der var borgmester i Lunderskov Kommune fra kommunalreformen i 1970 og frem til 1983, hvor han afløstes af partifællen Bent Bechmann. Han repræsenterede en lokalliste.

Skrydstrup blev i 1968 valgt ind i sognerådet i Skanderup Kommune, der to år senere blev indlemmet i den ny Lunderskov Kommune, og Skrydstrup blev valgt som kommunens første borgmester.

Referencer 

Tidligere borgmestre fra Danmark
Storfjorden (Frøya)

Storfjorden er en fjord på sydsiden af Frøya i Trøndelag fylke i Norge. Den har indløb fra Frøyfjorden ved Store Sandholmen, og går i nordøstlig retning til fjordbunden ved Kavledalen. Fjorden er kommunens længste og smal, kun mellem 100 og 300 meter bred det meste af de omkring de ca. fem kilometers længde.

Fjorden deler landskabet og skaber en halvø mod syd, Fillingsnes-halvøya, hvor der er bebyggelse mod syd mod Frøyfjorden. Ud til Storfjorden er der  ingen fast bosætning og heller ingen veje. Området omkring fjorden er derfor kun lidt  berørt af menneskelige aktiviteter.

Formentlig har fjorden tidligere heddet Filling som har givet navn til Fillingsneset, gården længst mod syd på halvøen syd for fjorden.

Kilder og henvisninger

 Plantelivet på Frøya
 Fisketur på Frøya

Fjorde i Trøndelag
Frøya
Sulfjorden

Sulfjorden er en farvand i Frøya kommune i Trøndelag fylke i Norge. Den ligger mellem øen Frøya og fiskeværet Sula i arkipelaget nord for kommunens hovedø. Farvandet går godt 8 kilometer fra sydvest til nordøst.

Sula ligger på nordsiden af fjorden, sammen med Hjertøy og Oløyan ved Bogøy. I vest grænser den til Vågsvær, i syd til Lyngvær og Fjølvær, og i øst til Skogsøya syd for Mausundvær.

Kilder og henvisninger 

Fjorde i Trøndelag
Frøya
Ove Thelin (borgmester)

Ove Thelin (født 13. april 1921, død 25. august 2005) var en dansk klejnsmed og politiker, der fra 1970 til 1986 var borgmester i Helsingør Kommune, valgt for Socialdemokratiet. Han efterfulgtes som borgmester af partifællen Knud Axelsen. 

Thelin blev valgt til byrådet i Helsingør i 1962 og blev med det samme valgt til viceborgmester, en post han havde indtil han i 1970 blev valgt til borgmester over den sammenslåede storkommune.

Referencer 

Borgmestre fra Socialdemokraterne
Borgmestre i Helsingør